Dafydd John Pritchard

Bardd o Gymru yw Dafydd John Pritchard, a adwaenir yn fwy cyffredin fel Dafydd Pritchard neu, wrth ei enw bedydd, David John Pritchard (ganwyd 1965). Mae'n brifardd ac Rheolwr Archif Sgrin a Sain Llyfrgell Genedlaethol Cymru wrth ei waith.https://www.barddas.cymru/llyfr/y-lon-fain-dafydd-john-pritchard/ Magwyd ef yn Nant Peris, Gwynedd.

Bywyd
bawd|Englyn gan Dafydd John Pritchard tu allan i'r Llyfrgell Genedlaethol, Aberystwyth

Derbyniodd ei addysg gynnar yn Ysgol Dolbadarn, Llanberis ac Ysgol Brynrefail, Llanrug, ac yna bu’n fyfyriwr yng Ngholeg y Drindod Caerfyrddin ac yna dilyn cwrs mewn Llyfrgellyddiaeth yn yr hen Goleg Llyfrgellyddiaeth ym Mhrifysgol Aberystwyth.https://www.bbc.co.uk/sounds/play/p02mpg2w Mae’n gweithio fel Archifydd Cynorthwyol yn Archif Genedlaethol Sgrin a Sain Cymru yn y Llyfrgell Genedlaethol. Mae’n aelod o dîm Talwrn y Beirdd, "Y Cŵps", a thîm ymryson Ceredigion. Mae'n byw yn Llanbadarn Fawr, Aberystwyth ac yn gynghorydd cymuned dros Blaid Cymru ar Cyngor Cymuned Llanbadarn Fawr. Mae'n Babydd gan gyfrannu i wasanaeth goffa i'r Sant John Roberts mewn gwasanaeth yn Llundain yn 2010.

Ei hoff gerddi, yn ôl sgwrs gydag Heledd Cynwal ar Radio Cymru yw:
 Yr Afon - Gerallt Lloyd Owen
 Difiau Dyrchafael - Saunders Lewis
 Rhyddid - Emyr Lewis (bardd)

Diddordebau
bawd|Englyn gan Dafydd John Pritchard a choeden goffa tu allan i'r Llyfrgell Genedlaethol
Mae'n hoff o griced a bu'n chware i dîm Ysgolion Gwynedd gan chwarae yn yr un tîm â'r cricedwr proffesiynnol i Forgannwg, Matthew Maynard.

Yn 2024, roedd yn faswr yng Nghôr ABC.

Coroni
Enillodd Goron yn Eisteddfod Genedlaethol Cymru Bro Dinefwr 1996, ar y testun Olwynion gyda dilyniant o gerddi gan ddechrau gyda'r olwyn "cyntaf un" i ddatblygiad yr olwyn i fynd i'r gofod.

Bardd y Mis
Bu'n "Fardd y Mis" ar BBC Radio Cymru ar gyfer mis Mawrth 2015.https://www.bbc.co.uk/programmes/articles/4BDwBscMt10B72H7ZKdsGct/dafydd-johnpritchard-bardd-mawrth-2015

Llyfryddiaeth
 Dim Ond Deud (Cyhoeddiadau Barddas, 2006)
 Lôn Fain (Cyhoeddiadau Barddas, 2013)
deud llai (Cyhoeddiadau Barddas, 2024)  

Cyfeiriadau

Dolenni allanol
 Llais tawel Dafydd Pritchard Adolygiad o 'Lôn Fain' gan Andrew Green ar blog Gwallter
 Twitter @DafyddPritchar1

Categori:Beirdd Cymraeg
Categori:Cyn-ddisgyblion Ysgol Brynrefail
Categori:Genedigaethau 1965
Categori:Llenorion yr 20fed ganrif o Gymru
Categori:Llenorion yr 21ain ganrif o Gymru
Categori:Prifeirdd